**Informácie o duchovnej obnove**

**Spišská Kapitula, 1.12. - 3.12.2017**

**Načo duchovná obnova?**

Niekedy potrebuje človek vojsť do TICHA - a na nejaký čas odísť z kolotoča tohto sveta. Zamyslieť sa nad svojím vzťahom s Bohom, nad svojim životom, správaním, hodnotami, nad otázkami, ktoré má vo svojom vnútri... (A čas strávený v pokojnom prostredí Spišskej Kapituly ti v tom môže určite pomôcť.)

**Začiatok a koniec obnovy:**

Začíname v piatok večer o 18:00 (bude aj sv. omša a aj večera). Cestu na Sp. Kapitulu si skúste pozrieť a nejako skombinovať – a ak by mal niekto problém sa dostať, tak nám dajte vedieť - niečo vymyslíme. Môžete prísť samozrejme aj skôr - len dajte vedieť o ktorej.

Skončíme v nedeľu obedom o 12:00 – ak by chcel niekto ostať aj poobede, opäť stačí dať vedieť.   
  
**Program**:

Bude pestrý – celý čas budete môcť byť na programe spolu s bohoslovcami, určite nebude chýbať sv. omša, modlitba, možnosť ísť na sv. spoveď, duchovný rozhovor, nejaká prednáška, čas na ticho, šport, hru, prechádzku...

**Správanie:**

Asi to netreba osobitne pripomínať – treba mať len na pamäti že je to duchovná obnova a že budete v kňazskom seminári.  
  
**Čo si so sebou vziať?**

No určite mnohé veci osobnej potreby – ako veci na spanie, prechádzku, do kostola, na osobnú hygienu, prezuvky, uterák, doklady, kartičku poistenca, lieky, niečo na písanie, peniaze si môžete vziať, ale nie veľa. Cena za celý pobyt - vrátane všetkého potrebného - je 10 eur. To stačí zaplatiť pri príchode.

Ak máš nejakú špeciálnu diétu, alebo vážnejšiu chorobu a musíš brať pravidelne lieky – je potrebné nás na to upozorniť.  
  
**Ešte nemáš 18 rokov?**

V tom prípade by sme potrebovali papier o tom, že tvoji rodičia vedia o tom, že k nám prídeš a že s tým súhlasia. Každý si to môže aj sám doma pripraviť a potom na duchovnú obnovu prosíme priniesť.  
Na počítači, alebo aj ručne napíš:   
  
*Ja .............................(napíšeš meno rodiča) súhlasím, aby sa môj syn ........................(napíšeš meno) narodený:...............................(napíš dátum narodenia) zúčastnil na duchovnej obnove v Sp. Kapitule od 1.12. do 3.12.2017.  
Napíš dátum a miesto bydliska a rodič nech to ešte podpíše.*  
  
**Ak by ste mali akékoľvek otázky – len sa opýtajte.  
Tešíme sa na spoločné stretnutie.**

**PS: Duchovná obnova je určená pre chlapcov stredoškolákov a starších.**

**PRIHLASOVACÍ FORMULÁR**

https://docs.google.com/forms/d/1TI\_4xYpLF8DFXHBe0htFIPSIsZWO\_4UxlCzfk0a7LNs/viewform

Prihlasovanie do: 25.11.2017